text: [{"text_idx": "#000001", "text": "Avbjo\u0301\u00f0ingar i\u0301 svinginum i\u0301 Kollfja\u00f0ardali, ta\u0301 vindmylnuvongur skuldi koyra a\u0301 Gellingarklett"}, {"text_idx": "#000002", "text": "Ikki gongur alti\u0301\u00f0, sum prestur pr\u00e6dikar. So var heldur ikki i\u0301 svinginum i\u0301 Kollfjar\u00f0ardali og ni\u00f0an a\u0301 Oyggjarvegin beint vi\u00f0 Effo st\u00f8\u00f0ina i\u0301 gja\u0301r, ta\u0301 fyrsti vongurin til vindmyllurnar a\u0301 Gellingarkletti var\u00f0 fluttur av bryggjuni a\u0301 Oyrareingjum a\u0301 Gellingarklett."}, {"text_idx": "#000003", "text": "Ta\u0301 talan er um so sto\u0301rar og ovurtungar \u201cgrey\u00f0ir\u201d koma alti\u0301\u00f0 avbjo\u0301\u00f0ingar, sum kortini eru at loysa. Ta\u0301 vongurin skuldi koyrast ni\u00f0an til vindmylnulundina vi\u0301sti ta\u00f0 seg, at har var so miki\u00f0 no\u0301gv si\u0301\u00f0uhall i\u0301 sja\u0301lvum svinginum, at ney\u00f0ugt hevur veri\u00f0 at gera onkrar tillagingar. Sum orkan.fo skilur st\u00f8\u00f0una, ver\u00f0ur arbeitt vi\u00f0 ma\u0301linum, og helst ver\u00f0a avbjo\u0301\u00f0ingarnar loystar i\u0301 dag, so flutningurin kann halda fram i\u0301 kv\u00f8ld ella komandi na\u0301tt."}, {"text_idx": "#000004", "text": "\u00c6tlanin er at javna si\u0301\u00f0uhalli\u00f0 u\u0301t, so flutningurin ikki hellir so no\u0301gv, ta\u0301 koyrt ver\u00f0ur i\u0301 svinginum. Somulei\u00f0is ver\u00f0ur ein fyribils i\u0301fylling gj\u00f8rd, so svingi\u00f0 ver\u00f0ur brei\u00f0ka\u00f0 naka\u00f0. Ta\u00f0 skuldi gj\u00f8rt ta\u00f0 munandi l\u00e6ttari at fingi\u00f0 veingirnar um svingi\u00f0 og harvi\u00f0 at hildi\u00f0 ti\u0301\u00f0ar\u00e6tlanina fyri uppseting av hesi sto\u0301ru og spennandi orkuverk\u00e6tlanini. Sum skilst ver\u00f0a ta\u00f0 ikki seinkingar i\u0301 arbei\u00f0s\u00e6tlanini av hesi ors\u00f8kini."}, {"text_idx": "#000009", "text": "Helvtin av orkuni fra\u0301 vindmyllulundum fer til spillis"}, {"text_idx": "#000011", "text": "Oljupri\u0301sur uppa\u0301 100 dollarar i\u0301 eygsjo\u0301n"}, {"text_idx": "#000012", "text": "Russland sendir oljutangaskip nor\u00f0ur um Sibiria"}, {"text_idx": "#000013", "text": "Byggja heimsins st\u00f8rstu vindmylnuh\u00f8ll i\u0301 Esbjerg"}, {"text_idx": "#000014", "text": "Bera o\u0301tta fyri ny\u0301ggjum gr\u00f8num brennievnum"}, {"text_idx": "#000019", "text": "Fyristing tel. 20 80 80 [email protected]"}]